Tre sanger med McCartney på vokal var på agendaen da gruppen dukket opp i Abbey Road Studios 14. juni 1965. Det spesielle var at disse tre sangene var stilmessig langt i fra hverandre. Først ut var en akustisk rockabilly som het «I've Just Seen a Face» og sist balladen «Yesterday». Midt blant de to vrælte McCartney ut teksen på rockeren «I'm Down». Gruppen spilte inn syv tagninger. Tagning 1 finnes i sin helhet på , og inneholder ikke kor fra Lennon og George Harrison. Før de starter den opp, sier McCartney: «Let's hope this one turn out pretty darn good, hah?» Etter sangen sier han «Plastic soul, man» som var noe han hadde lest en amerikansk musiker hadde sagt om måten Mick Jagger sang på. Begrepet «Plastic soul» ble det som inspirerte gruppen til å kalle sitt kommende album for . Tagning 7 ble best egnet til utgivelse og to innslag av kor ble lagt på av Lennon og Harrison.